b"\n_START_ARTICLE_\nTeatre grec\n_START_PARAGRAPH_\nEl teatre grec \xc3\xa9s el teatre presentat a l'\xc3\xa8poca de la Gr\xc3\xa8cia cl\xc3\xa0ssica._NEWLINE_Sorgeix despr\xc3\xa9s de l'evoluci\xc3\xb3 de les arts i cerim\xc3\xb2nies gregues com la festa de la verema (oferta a Dion\xc3\xads) on els joves anaven dansant i cantant cap al temple del d\xc3\xa9u, a oferir les millors vinyes. Despr\xc3\xa9s un jove que va ressaltar entre el grup de joves es va transformar en el corifeu o mestre del cor, que va dirigir al grup. Amb el temps van apar\xc3\xa8ixer el bard i el rapsode, que eren recitadors._NEWLINE_En el curs del segle V aC, durant l'edat cl\xc3\xa0ssica de Gr\xc3\xa8cia, es van establir els models tradicionals de la trag\xc3\xa8dia i la com\xc3\xa8dia, i els dramaturgs \xc3\x88squil i S\xc3\xb2focles van afegir respectivament un segon i tercer actor a l'acci\xc3\xb3, el que va donar a aquesta una complexitat que feia necess\xc3\xa0ria la creaci\xc3\xb3 de grans escenaris. Per a aix\xc3\xb2 es van erigir grans teatres de pedra, entre els quals cal citar l'encara conservat d'Epidaure (Gr\xc3\xa8cia) en el segle V aC, capa\xc3\xa7 d'albergar unes 12.000 persones, i el de Dion\xc3\xads, a Atenes, al segle IV aC. La seva construcci\xc3\xb3 es realitzava mitjan\xc3\xa7ant l'aprofitament de les faldes d'un tur\xc3\xb3, on es disposaven en forma semicircular les grades que envoltaven l'orquestra, espai circular en qu\xc3\xa8 es feia la major part de la representaci\xc3\xb3. Despr\xc3\xa9s de l'orquestra s'aixecava una edificaci\xc3\xb3 anomenada Skene, escena, destinada perqu\xc3\xa8 els actors canviessin la seva vestimenta. Davant d'ella s'aixecava una paret de columnes, el prosceni, que podia sostenir superf\xc3\xadcies pintades que evocaven el lloc de l'acci\xc3\xb3. Aquests decorats, juntament amb les t\xc3\xbaniques i m\xc3\xa0scares emprades pels actors i algunes m\xc3\xa0quines rudiment\xc3\xa0ries, constitu\xc3\xafen tot l'aparell esc\xc3\xa8nic._NEWLINE_Les representacions del teatre grec es feien a l'aire lliure, comptava amb cor (dirigit pel Corifeu o mestre del cor) que cantava i dansava al voltant d'un altar. En el teatre grec es representaven dos tipus d'obres: la trag\xc3\xa8dia, obra dram\xc3\xa0tica de final desgraciat que tractava de temes de llegendes heroiques i utilitzava, oportunament, als d\xc3\xa9us per al seu final, i la com\xc3\xa8dia sat\xc3\xadrica, que criticava humor\xc3\xadsticament a pol\xc3\xadtics i a les obres i incorrien en una m\xc3\xadmica iniciada per un cor de s\xc3\xa0tirs, i com\xc3\xa8dies que tenien per tema assumptes de la vida quotidiana; totes estaven escrites en vers i utilitzaven m\xc3\xa0scares."